CELEX: 62016TB0762
Language: hu
Date: 2018-01-15 00:00:00
Title: T-762/16. sz. ügy: A Törvényszék 2018. január 15-i végzése – ArcelorMittal Belval & Differdange és ThyssenKrupp Steel Europe kontra ECHA („Dokumentumokhoz való hozzáférés — 1049/2001/EK rendelet — Az ECHA birtokában lévő dokumentumok — Dokumentumokra, valamint az 1907/2006/EK rendelet alapján anyagokat bejelentő személyre vonatkozó információkhoz való hozzáférést eredetileg kérelmező személy azonosságára vonatkozó kérelem — A hozzáférés részleges megtagadása — A hozzáférést megtagadó határozat visszavonása — Okafogyottság”)

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/26
            
         A Törvényszék 2018. január 15-i végzése – ArcelorMittal Belval & Differdange és ThyssenKrupp Steel Europe kontra ECHA
   (T-762/16. sz. ügy) (1)
   
   ((„Dokumentumokhoz való hozzáférés - 1049/2001/EK rendelet - Az ECHA birtokában lévő dokumentumok - Dokumentumokra, valamint az 1907/2006/EK rendelet alapján anyagokat bejelentő személyre vonatkozó információkhoz való hozzáférést eredetileg kérelmező személy azonosságára vonatkozó kérelem - A hozzáférés részleges megtagadása - A hozzáférést megtagadó határozat visszavonása - Okafogyottság”))
   (2018/C 094/34)
   Az eljárás nyelve: angol
   
      Felek
   
   
      Felperesek: ArcelorMittal Belval & Differdange SA (Esch-sur-Alzette, Luxemburg) és ThyssenKrupp Steel Europe AG (Duisburg, Németország) (képviselők: H. Scheidmann és M. Kottmann ügyvédek)
   
      Alperes: Európai Vegyianyag-ügynökség (ECHA) (képviselők kezdetben: M. Heikkilä, C. Buchanan és E. Maurage, később: M. Heikkilä, C. Buchanan és M. Broere meghatalmazottak, segítőjük: G. Gilmore barrister)
   
      Az ügy tárgya
   
   Az ECHA 2016. szeptember 16-i ATD/52/2016. sz., a felperesekkel 2016. szeptember 28-án közölt azon határozatának megsemmisítése iránt az EUMSZ 263. cikk alapján benyújtott kérelem, amellyel az ECHA részleges hozzáférést biztosított a hozzá intézett korábbi, dokumentumokhoz való hozzáférés iránti kérelemmel kapcsolatos dokumentumokhoz.
   
      A végzés rendelkező része
   
   
               1)
            
            
               A keresetről már nem szükséges határozni.
            
         
               2)
            
            
               Az Európai Gyógyszerügynökség (EMA) beavatkozási kérelméről már nem szükséges határozni.
            
         
               3)
            
            
               Az Európai Vegyianyag-ügynökség (ECHA) a saját költségein felül viseli az ArcelorMittal Belval & Differdange SA és ThyssenKrupp Steel Europe AG részéről felmerült költségeket.
            
         
               4)
            
            
               Az EMA viseli a beavatkozási kérelemmel kapcsolatban felmerült költségeit.
            
         
      (1)  HL C 14., 2017. 1.16.